
1. Indledning 

Den præhospitale indsats udgør en meget vigtig del af vores samlede 
sundhedsvæsen. Lukning af små perifere sygehuse til fordel for store 
akuthospitaler med større afstande har gjort, at der er brug for at 
hospitalet hurtigt kan rykke ud til borgeren, hvis borgeren ikke selv 
kan komme til hospitalet. 

Det er afgørende, at den præhospitale indsats er velfungerende og 
effektiv, hvis den skal yde den optimale hjælp til borgerne. Den skal 
sikre, at også de, der bor langt væk fra hospitalerne, får så god 
service som muligt. 

Den præhospitale indsats i den vestlige del af Region Midtjylland 
udgør en særlig udfordring, da området er tyndere befolket, og 
afstandene er relativt store. 

Der har gennem nogen tid været sået tvivl ved, hvor vidt den 
præhospitale ordning i den vestlige del af regionen kan leve op til den 
præhospitale indsats, der leveres i resten af regionen. Debatten har 
været livlig med læserbreve i dagspressen, breve til politikere mm., 
og mange personer og faggrupper har bidraget til debatten. 

På baggrund af debatten besluttede Direktionen i Region Midtjylland 
at gennemføre en nærmere undersøgelse af Den præhospitale enhed 
i Vest, i daglige tale kaldet DPE-ordningen. 

2. Baggrund 

I foråret 2012 har der været talrige læserbreve i dagspressen. 
Politikere, læger, sygeplejersker og reddere har bidraget til debatten. 
Direktionen har af forskellig vej modtaget henvendelser omkring DPE- 
ordningen. 

Personalet i DPE-ordningen har henvendt sig og beskrevet 
situationer, hvor DPE-personalet har følt sig chikaneret af AMK- 
Vagtcentralen, og det fremgår tydeligt at samarbejdet mellem DPE og 
AMK-Vagtcentralen er konfliktfyldt. 


Direktionen har ligeledes modtaget en del henvendelser fra 
anæstesi I æg er, der har udtrykket deres bekymring omkring forhold i 
DPE-ordningen. De har beskrevet eksempler, hvor ordningen ikke har 
levet op til almindelig god klinisk standard. Flere af de beskrevne 
eksempler har fundet sted før maj 2011. De pågældende læger er 
alle kendt af Direktionen, der er således ikke tale om anonyme 
henvendelser. Eksemplerne beskriver oplevelser, som de pågældende 
læger har haft, når de har modtaget patienter på hospitalet. 

Eksemplerne beskriver tilfælde af utilstrækkelig præhospital indsats. 
Fra narkoselægernes side opleves det, at sygeplejerskerne ikke føler 
sig kompetente til at intubere på skadestedet, men også at akutlæger 
har undladt intubation, hvor det er påkrævet. Der er desuden flere 
eksempler på sygeplejersker, der ikke har fået den fornødne støtte af 
akutlægen, men er blevet bedt om at køre til hospital alene med en 
kritisk syg patient, hvor der burde have været læge med. 

I debatten har således verseret rygter om, at: 

• lægerne ikke kører ud, når DPE-sygeplejersken har brug for 
det, eller AMK-Vagtcentralen har skønnet det nødvendigt. 

• lægerne ikke vil køre ud til hjertestop, og at lægerne ikke vil 
køre til mulige døde patienter. 

• der er flere utilsigtede hændelser indberettet fra DPE end fra 
regionens øvrige præhospitale ordninger. 

• der er mange uregelmæssigheder i driften i DPE. 

• lægerne er dårligere akutuddannet end i den øvrige del af 
regionen. 

• DPE ikke ønsker hjælp fra andre lægebiler, og i visse tilfælde 
har forsøgt at afmelde disse. 

• Sygeplejerskerne på akutbilen udfører behandling, som de 
ikke er autoriserede til. 

• Sygeplejerskerne alene af sted på transporter med dårlige 
patienter. 

• lægerne kører forsinket frem til skadested, fordi de ikke 
ønsker at stå alene med svært tilskadekommende inden de 
øvrige biler når frem. 

• lægerne ikke trykker afgang i bilerne, eller trykker uden at 
køre. 

• der er forvirring omkring hvem der har ansvaret, når både 
akutlæge og helikopterlæge er på skadested. 

• lægerne til tider ikke kan finde vej. 

• der spildes unødvendig tid på mobilkommunikation. 

• man kan ikke altid få fat i lægen. 

• at der efter indførsel af Dansk Index er et betydeligt 
ressourcespild, med unødvendig kortegekørsel af akutbiler og 
lægebil. 

• lægerne skriver ikke journalnotater om forløbene. 

Direktionen er bekendt med, at samkøringen af DPE-ordningen og 
regionens øvrige præhospitale ordninger samt den forløbne periode 
med dobbelthed, hvad angår den ledelsesmæssige reference i forhold 
til HEV og Præhospitalet, har været en overgangsperiode med flere 
mere eller mindre dokumenterede faglige problemer og svigt. Disse 
problemer kan have sin forklaring i både organisatoriske, faglige og 
personrelaterede forhold. Direktionen fandt, at mængden af 
henvendelser og rygter affødte en nødvendig undersøgelse af 
forholdene i DPE-ordningen. Man anmodede derfor Præhospitalet om 
en redegørelse vedrørende historik og rygter, og man vedtog efter 
modtagelse af denne, at Kvalitet og Sundhedsdata skulle forestå en 
afklarende undersøgelse af DPE-ordningen. 

Der er endvidere blevet vedtaget at lægebilen i Herning pr. 1. januar 
2013 skal køre på lige fod med de øvrige lægebiler i regionen, så 
lægerne ikke længere skal have samtidig vagt på hospitalet, når de 
kører lægebilen. Det er endnu ikke besluttet, om ordningen skal 
ændres for lægebilen i Holstebro. 

3. Formål 

Formålet med undersøgelsen har været at undersøge funktion og 
kvalitet i den særlige præhospitale model i Vest, hvor 
alarmmeldingen udløser en rådslagning mellem sygeplejerske og 
akutlægen før udkørsel og en konferering efter ankomst af 
sygeplejerske til skadestedet med akutlægen i beredskab, og hvor 
akutlægen først sekundært eventuelt kører ud. 

De organisatoriske forhold for perioden 2009 til februar 2012 skulle 
beskrives og vurderes med hensyn til deres mulige betydning for 
faglige problemer og svigt. Dokumenter vedrørende ordningens 
særlige organisatoriske forhold skulle indgå i evalueringen, herunder 
gældende retningslinjer og instrukser til personalet. 

Direktionen ønskede at få belyst en del af de rygter om svigtende 
indsats, der havde været fremme i debatten om ordningen, endvidere 
ønskede direktionen at patientrettigheder i tilknytning til analyserede 
patientforløb, særligt skulle indgå i vurderingen. 

Direktionen ønskede desuden en vurdering af, om der kan placeres et 
ledelsesmæssigt ansvar for de svigt, der angiveligt har forekommet. 


4. Proces 

Direktionen anmodede efter modtagelse af redegørelsen vedrørende 
historik og rygter fra Præhospitalet i april 2012 Kvalitet og 
Sundhedsdata om at iværksætte en afklarende undersøgelse af DPE- 
ordningen. 

Efter møder med DPE og Præhospitalet besluttede Direktionen, at et 
audit panel skulle deltage i undersøgelsen, og at der som led i 
gennemgangen af relevant materiale skulle gennemføres audit på 30 
udvalgte cases. 

Et auditpanel bestående af fagfolk og ledere med indsigt på området 
blev nedsat. Audit blev gennemført som en intern audit, med ekstern 
deltagelse, således at halvdelen af deltagerne i auditpanelet var uden 
direkte tilknytning til DPE-ordningen. 

Følgende deltog i auditpanelet: 

• Cheflæge Jens Friis Bak 1 , Hospitalsenheden Vest, HEV 

• Ledende overlæge Michael Lindhardt Rasmussen, 
anæstesiafdelingen HEV 

• Overlæge Lars Blom, leder af DPE-ordningen 

• Overlæge Poul Lenler-Petersen, leder af lægebilen 
Hospitalsenhed Midt 

• Direktør, overlæge Freddy Lippert, Den Præhospitale 
Virksomhed, Region Hovedstaden 

• Ledende overlæge Annette Schultz, anæstesiologisk afd. 
Hospitalsenhed Midt, repræsentant for Anæstesiologisk 
specialeråd 

• Præhospital leder, lægelig chef Erika F. Christensen, 
Præhospitalet 

• Lægefaglig leder af AMK-Vagtcentralen, Overlæge Claus Valter 
Rhode, Præhospitalet 

• Formand for auditpanelet, Afdelingschef, cheflæge Hans Peder 
Graversen, Kvalitet og Sundhedsdata 

• 1. reservelæge Heidi Aagaard, Kvalitet og Sundhedsdata, 
Sekretariat 

Stedfortræder for den sundhedsfaglige leder i AMK-Vagtcentralen, 
Cecilie Petersen deltog ved audit som teknisk assistent til at tyde de 
tekniske rapporter, der indgik. 

1 Jens Friis Bak deltog ikke i auditmødets gennemgang og evaluering 
af de 30 udvalgte cases, men havde fremsendt skema med sin 
vurdering til sekretariatet 


Auditpanelets første møde blev afholdt 14. maj. 2012. I perioden frem 
til første møde blev forskellig dokumentation indsamlet, og der blev 
gjort overvejelser omkring hvilke patientforløb, der skulle gennemgås 
i en audit. Ved mødet blev de overvejelser man havde gjort sig i 
Kvalitet og Sundhedsdata præsenteret for auditpanelet, og der blev 
diskuteret hvilke rygter, der skulle forfølges og hvordan man skulle 
identificere de cases der skulle auditeres på. Man lagde en plan for 
fremskaffelse af dokumentation for de organisatoriske forhold og 
kvantitative opgørelser. 

I perioden frem til audit blev materiale til cases indsamlet. Herudover 
blev indsamlet store mængder af dokumentation, der kunne hjælpe 
med at beskrive ordningen. Der blev afholdt interviews med DPE- 
sygeplejersker og ambulancereddere. 

11. og 12.juni 2012 blev afholdt audit, hvor panelet gennemgik 30 
udvalgte cases. 

Rapporten er udfærdiget af Kvalitet og Sundhedsdata, der har 
bearbejdet resultater fra audit, samt vurderet den indsamlede 
dokumentation. Rapporten beskriver forholdene omkring DPE- 
ordningen, samt beskriver en samlet vurdering fra auditpanelet. 
Rapporten er godkendt af auditpanelet. 


5. Metode 

Evalueringen af den leverede indsats i DPE-ordningen tager 
udgangspunkt i debatten omkring DPE-ordningen. Der er søgt at 
indhente så meget information som muligt, der kan bidrage til at 
belyse de problemstillinger, der er blevet fremhævet i debatten. 

En stor mængde dokumentation er indsamlet omkring de 
organisatoriske forhold, herunder tilgængelige kvantitative oversigter 
over alarmkald, responstider, kørsel-ikke kørsel med lægebil, 
døgnrapporter fra de tekniske disponenter for 4 måneder, juni 2011, 
oktober 2011, februar 2012 samt april 2012. 

Forhold beskrevet i redegørelsen om historik og rygter vedrørende 
akutlægebilerne i Vest som Præhospitalet beskrev for Direktionen i 
april 2012 indgår ligeledes. 

AMK-Vagtcentralen og HEV har leveret dokumentation, herudover er 
indsamlet materiale fra den offentlige debat i aviserne, samt breve 
henvendt til politikerne i regionsrådet. 

Der blev afholdt åbent interview med fire sygeplejersker og fire 
ambulancebehandlere, der alle kører i DPE-ordningen. Interviews blev 
afholdt af Afdelingschef, cheflæge Hans Peder Graversen og 
1. reservelæge Heidi Aagaard, Kvalitet og Sundhedsdata. Beskrivelser 
fra interviews indgår i evalueringen. 

Fagligt indhold og niveau i den konkrete indsats på skadestedet eller 
hos den akut syge ved fremmøde, skulle vurderes ved audit. 30 cases 
med patientforløb blev gennemgået. For hver case blev det vurderet, 
hvilken sammenhæng der i enkelttilfældene havde været mellem den 
præhospitale indsats ved DPE, tilstanden ved ankomst til hospital 
samt det videre forløb for patienterne. 

Audit blev gennemført som en implicit audit, hvor kriterierne ikke var 
defineret på forhånd, men vurdering af cases tog udgangspunkt i 
auditdeltagernes erfaringer, gældende retningslinjer på området og 
auditpanelets personlige viden samt holdning til, hvad der er god 
klinisk praksis. 


Udvælgelse af auditmateriale. 

Audit havde til formål at belyse en del af de rygter om svigtende 
indsats, der havde forlydt om DPE-ordningen. Auditpanelet var derfor 
nødt til at identificere cases, som kunne beskrive de relevante 
problemstillinger. Cases skulle identificeres fra perioden l.maj 2011 
til 1. maj 2012. I den periode var der ca. 6200 præhospitale udkald i 
Vest, hvoraf lægen kørte med på 1466 ture. Hovedkriteriet var, at 
det skulle handle om alvorlige og kritisk syge bedømt på 
alarmmeldingen, samt tilfælde, hvor DPE og lægebil ikke kørte ud 
samtidig. Man havde hos AMK-Vagtcentralen indsamlet en række 
cases, der kunne være relevante. AMK-Vagtcentralen indsendte 52 
cases til Kvalitet og Sundhedsdata, som deres forslag til cases til 
audit. DPEs leder indsendte ligeledes 19 cases. Kvalitet og 
Sundhedsdata foretog et tilfældigt udtræk af 30 blandt de i alt 71 
cases i forslag. Udtrækket bestod af 22 cases fra de 52 forslag og 8 
cases fra de 19 forslag. 


Auditmateriale 

I auditmaterialet indgik journal fra Den præhospitale enhed, 
ambulancejournal, journal fra eventuel hospitalsindlæggelse, lydlogs 
fra AMK-Vagtcentralen, notater fra de tekniske disponenters 
døgnrapporter i AMK-Vagtcentralen, udtræk fra GPS system på 
akutbiler og lægebiler, samt EVA rapporter fra AMK-Vagtcentralen på 
ambulancer, akutbiler, lægebiler og evt. helikopter, der beskriver 
hvornår melding er sendt til enhederne, hvilken melding der er sendt, 
og tidspunkter for modtaget tur, afgang, optaget på skadested, hjem 
og fri til ny opgave. 

For hver case blev der lavet en forløbsbeskrivelse, som beskrev 
forløbet fra opkald til AMK-Vagtcentralen til afsluttet patientforløb. 
Auditmaterialet blev gennemgået for og sammen med auditpanelet. 

6. Resultater 

Følgende resultater er en sammenskrivning af den skriftlige 
dokumentation, der er indhentet til brug i undersøgelsen 

Organisatorisk beskrivelse af DPE-ordningen. 

Den præhospitale enhed blev oprettet i det tidligere Ringkøbing Amt 
2003 som en todelt udrykningsordning. Ordningen bestod af fem 
døgndækkende sygeplejebemandede akutbiler tilknyttet amtets 
daværende hospitaler (Tarm, Ringkøbing, Lemvig, Holstebro og 
Herning). Akutbilerne blev støttet af to lægebiler, som kunne tilkaldes 
på begæring af sygeplejersken. Ordningen var organiseret således, at 
begge lægebiler var dagtidsdækkende, den ene bil forsatte i vagttid. 
Lægebilen aften/nat var fritstående og lægen havde ikke andre 
opgaver. Døgndækningen blev varetaget på skift på ugebasis fra 
Herning og Holstebro. Akutbilen med sygeplejerske blev ført af en 
ambulanceredder fra Falck, mens lægebilen blev ført af lægen selv. 
Lægebilen var fuldt teknisk udrustet, bl.a. med GPS og lægerne blev 
køreteknisk uddannet. 

Lægerne på lægebilen i Ringkøbing Amt (Herning og Holstebro) 
havde vagt på sygehuset samtidig med, at de havde vagt på 
lægebilen. Herved adskilte lægerne sig fra de lægebilsordninger, der 
på samme tidspunkt var etableret i det daværende Århus Amt. 
Lægebilerne i Ringkøbing Amt kørte frem til 2011 i gennemsnit ca. 2 
gange i døgnet, hvorfor man af ressourcemæssige hensyn havde 
valgt denne dobbeltfunktion. I Århus Amt var lægen dedikeret 
udelukkende til arbejde på lægebilen, da antallet af udrykninger var 
langt større. 

Efter dannelsen af regionen i 2007 fortsatte DPE-ordningen med at 
fungere som hidtil frem til 2009, hvor det blev politisk besluttet at 
udvide ordningen til at bestå af fem sygeplejebiler og to 
døgndækkende lægebiler fra hhv. Holstebro og Herning. Der blev ikke 
tilført ekstra økonomi. Denne situation er baggrunden for at 
kombivagten blev etableret. Fra 1. september 2009 blev bilen i 
Lemvig bemandet med læge. Lægebilen i Lemvig refererede fra 
starten til Hospitalsenheden Vest (HEV), ligesom de andre lægebiler i 
DPE-ordningen, men fra juli 2011 referede Lemvigbilen til det 
nyoprettede Præhospitalet. 

I forbindelse med at AMK-Vagtcentralen i maj 2011 indførte 
sundhedsfaglig visitation og overtog alle 112 samtaler i Region 
Midtjylland vedrørende sygdom og tilskadekomst, blev det fra 
Præhospitalets side klargjort, at alle akutlægebiler herefter ville blive 
visiteret ensartet efter Dansk Indeks for akuthjælp, et 
beslutningsstøtteværktøj, der nationalt er indført til brug ved første 
visitation af patienten. 

Af hensyn til driften på anæstesiafdelingen i Vest, mente man ikke fra 
HEVs side, at det var muligt for akutlægerne at køre så mange 
kørsler, som Dansk Index ville forårsage. 

En midlertidig ordning i en overgangsperiode tillod derfor den 
hidtidige funktionsmåde i DPE-ordningen at fortsætte. Ordningen for 
denne periode kaldte man "konferencemodellen". Ordningen gik på, 
at når akutbil og lægebil begge modtog udkald, konfererede de om 
det var nødvendigt for lægen at køre med ud. På et møde mellem 
HEVs- og DPEsledelse og Præhospitalet vedrørende disponering af 
akutlægebiler i Vest afholdt 20. april 2011 blev der vedtaget, at 
akutlægen skulle melde tilbage til AMK-Vagtcentralen om lægen kørte 
med ud. HEVs ledelse valgte at informere personalet om, at det var 
sygeplejersken, der skulle melde tilbage til AMK-Vagtcentralen. Dette 
var et eksempel på de problemer, der kunne udløses ved at 
ledelsesforholdene mellem hospitalsledelsen og Præhospitalets 
ledelse var uklare i forhold til akutlægebilerne 

AMK-Vagtcentralen var informeret om denne model, men da 
lægebilerne i Vest ikke var under Præhospitalets ledelse kunne AMK- 
Vagtcentralen ikke tvinge lægerne til at køre, og man valgte derfor at 
fokusere på 1) at udsende opgaven til de rette (lægebil, akutbil og 
ambulance) og 2) at dokumentere det problematiske i håndteringen 
af ordningen i vest. Konferencemodellen som man kunne betragte 
som en dobbelt visitation, affødte en række konflikter mellem DPE og 
AMK-Vagtcentralen. 

På dialogmøde med HEV 1. september 2011, var der enighed om at 
ændre proceduren til følgende. 1) Bilerne visiteredes af AMK- 
vagtcentralen i henhold til Dansk Indeks på samme måde som de 
øvrige præhospitale enheder i Region Midtjylland. 

2) I nattetimerne (kl. 00:00-08:00) gjaldt særlige regler. Her 
visiteredes fortsat efter Dansk Indeks. Sygeplejersken på akutbilen i 
henholdsvis Herning og Holstebro skulle kalde lægen efter 
sygeplejerskens kriterier for tilkald eller afmelding af læge. 
Sygeplejersken skulle i hvert enkelt tilfælde notere, hvad årsagen 
var, til at lægen ikke blev kaldt. Det vil sige, at Hospitalsenheden 
Vest bar ansvaret for manglende tilkald af læge. 

3) Udenfor tidsrummet 00:00-08:00 skulle bilerne køre efter de 
regler, der var fastlagt i Dansk Indeks, som danner grundlag for 
visitation og hastegradsvurdering i AMK-vagtcentralen. Undtaget 
herfra var, hvis lægerne var optaget af uopsætteligt arbejde på 
hospitalet. 

4) I de tilfælde, hvor lægerne ikke kørte på grund af arbejdet på 
hospitalet, skulle dette dokumenteres. Den daglige leder af 
akutlægebilerne skulle udarbejder et skema med dokumentationen 
for, hvad der opholdt læge på hospitalet . 

Direktionen meldte ligeledes ud, at lægebilen skulle køre fra samme 
postnummer som hvor den havde base, og at det derfor ikke længere 

kunne accepteres, at der blev kørt fra vagthavende læges 
hjemadresse udenfor det pågældende postnummer. Den oprindelige 
aftale, der var indgået med lægerne i vest i 2009, indebar, at 
lægerne havde mulighed for at have vagt hjemmefra, og at lægerne 
derfor havde lægebilen med på hjemadressen. 

I løbet af perioden forværredes samarbejdsproblemerne mellem AMK- 
Vagtcentralen og DPE, og fra november 2011 blev AMK-Vagtcentralen 
ikke længere informeret, om lægen kører på en opgave. 
Sygeplejersken meldte i stedet, at lægen stod "standby". Dvs. at 
AMK-Vagtcentralen ikke fik at vide, om lægen valgte at køre på 
opgaven, og AMK-Vagtcentralen kunne derved ikke vurdere, om der 
skulle sendes et andet beredskab. 

I februar 2012 blev der indført ensartet visitation i hele regionen, 
konferencemodellen blev afskaffet og ledelsen af den præhospitale 
ordning i Vest hører fra dette tidspunkt under Præhospitalet. 

Opgørelse over lægebilskørsler i Vest 

AMK har lavet en opgørelse over i hvilken grad lægebilerne har kørt 
efter udkald fra AMK-Vagtcentralen det seneste år. Opgørelsen er 
lavet for 3 forskellige perioder. 

Tabel 1. Opgaver sendt til akutlægebilerne i Herning og 
Holstebro i perioden fra opgørelsen starter 26.juni 2011 frem 
til 1. september 2011. I denne periode var den præhospitale 
sundhedsfaglige visitation netop blevet indført. 



Kilde: Eva 2000 data, registreringer i AMK-vagtcentralens døgnrapport. 
N = 1.043. 


Tabellen viser fordelingen af 1.043 akutte opgaver i 26.juni til - 
1. september 2011, hvor AMK-Vagtcentralen s sundhedsfaglige 
personale efter dansk indeks har visiteret, at en patient skal ses af en 
akutlæge på skadesstedet. Tabellen viser at der i perioden er 753 
patienter, hvor akutlægebilen Herning/Holstebro ikke er kørt efter, at 
den er blevet disponeret til opgaven grundet konferencemodellen. 


Tabel 2. Opgaver sendt til akutlægebilerne i Herning og 
Holstebro i perioden 2. september 2011 frem til 31. december 
2011 



Kilde: Eva 2000 data, registreringer i AMK-vagtcentralen døgnrapport. 
N = 1.756. 


Som det fremgår af tabel 2, blev der i perioden kørt på ca. halvdelen 
af de ture hvor AMK-Vagtcentralen visiterede at der var behov for en 
lægebil. Der blev altså forsat kørt efter konferencemodellen, trods 
aftale med Direktionen om at konferencemodellen kun måtte bruges 
om natten. 

Tabel 3. Opgaver sendt til akutlægebilerne i Herning og www.regionmidtdyiiand.dk 

Holstebro i perioden 1. februar 2012 til 23. marts 2012 


b Kører 

■ Kører ikke 

k Giver afgang, men kører 
ikke 

■ Sen afgang 4-15 min. 

0% 2% 


Kilde: Eva 2000 data, registreringer i AMK-vagtcentralens døgnrapport. 
N=618. 



midt 

regionmidtjylland 

Side 11 


Tabel 3 viser, at efter indførsel af Dansk Index og Præhospitalet har 
overtaget ledelsesansvaret for DPE-ordningen, kører lægebilerne i 
Herning og Holstebro nu næsten alle ture de er kaldt til, på lige fod 
med regionens øvrige lægebiler. 

AMK-Vagtcentralens opgørelse viser, at lægebilerne i 2011 i Herning 
og Holstebro kørte henholdsvis 903 og 563 ture. Det svarer til 
gennemsnitlig 2 ture pr. døgn pr. bil. Aktiviteten steg efter 1. maj 
2011, hvor man indførte sundhedsfaglig visitation, kørslerne er 
således ikke jævnt fordelt ud over året. 

På disse 1466 ture blev der brugt 1256 mandetimer. Det svarer til, at 
en læge i vagt har kørt ca. 2 timer pr. døgn. 

Hospitalsledelsen havde i samarbejde med Foreningen af 
Speciallæger indgået aftale med lægerne om at de stod til rådighed 
for udkald i 5,5 timer i døgnet, som de aflønnes for i form af et 
akuttilllæg. 

Efter indførsel af Dansk Index 1. februar 2012 er aktiviteterne vokset, 
og lægebilerne i Herning og Holstebro har på de 138 dage, der er 
opgjort frem til 17. juni 2012 kørt 1725 ture, svarende til 12,5 ture 
pr. dag, fordelt på de to biler. Bilerne er nu i drift i gennemsnitlig 5,5 
timer for Herning og 4 timer for Holstebro 


Opgørelse over kørsler til hjertestop 

Et af rygterne omkring DPE-ordningen har været, at der ikke altid 
blev kørt på hjertestop. Efter Dansk Indeks skal akutlægebilen 
sendes til et skadested, hvis der gives hjerte-lungeredning, og hvis 
der er mistanke om hjertestop. Akutlægen kan yde avanceret 
hjertestopbehandling, der er vital i forhold til at sikre patientens 
muligheder for overlevelse. 

AMK blev anmodet om at lave en opgørelse over hjertestopskørsler i 
Vest. 

Tabel 4: Opgaver med mistanke om hjertestop i vest sendt til 
akutlægebilerne i perioden 24.juli 2011 - 1. februar 2012. 


■ ALB Holstebro 

■ ALB Herning 

■ Andre beredskaber 

■ Ingen akutlæge kørt på 
opgaven 


Kilde: Udtræk fra Sundhedsfaglig log og kørselsdata fra EVA2000 på udvalgte 
postnumre. N = 108 

Tabel 4 bekræfter at lægebilen kun kørte på ca. halvdelen af 
meldingerne med mistanke om hjertestop frem til 1. februar 2012. 

DPEs leder har selvstændigt opgjort overlevelsen på 
hjertestopspatienter. Der konkluderes, at overlevelsesprocenten efter 
hjertestop ligger mellem 8,6 og 18,8 % i årene 2005 til 2010. 

Lederen påpeger, at resultaterne ligger på linje med landets øvrige 
lægebilsordninger. 

Kvalitet og Sundhedsdata har ikke vurderet DPEs opgørelse, da 
denne ikke omhandler kører/kører ikke problematikken, men i stedet 
overlevelsen. Der kan konkluderes at det er korrekt, at der ikke kører 
lægebil til alle hjertestop i den vestlige del af Region Midtjylland. 


Utilsigtede hændelser 

Ved opgørelse i Dansk Patient Sikkerheds Database blev der set på 
antallet af indberettede utilsigtede hændelse på lægebilerne i Vest og 
de øvrige lægebiler i Regionen. 


Tabel 5: Registrering af UTH på akutlægebiler 
Midtjylland fordelt på geografisk placering. 


Akutlægebil 


Herning / Holstebro 


2010* 2011 2012** Samlet 


Andre 


Total 


^september-december 

**januar-marts 


10 


20 


i Region 


Antallet af utilsigtede hændelser fortæller intet om i hvilket omfang 
fejl forekommer. De fortæller imidlertid at der er fokus på problemer i 
en sådan grad, at man ønsker at indberette dem, og antallet kan give 
en pejling om omfanget af problemer. 

Præhospitalet udførte i marts 2012 sammen med HEV's ledelse en 
analyse af 6 af de indberettede utilsigtede hændelser, der alle blev 
vurderet som alvorlige eller dødelige. Der blev ved analysen 
identificeret en række kvalitetsbrist, der var eller muligvis var årsag 
til hændelsen. Der blev efter analysen iværksat tiltag for at undgå 
disse kvalitetsbrist fremover. 

Kvalitet og Sundhedsdata kan konkludere, at der indberettes flere 
utilsigtede hændelser på lægebilerne i Vest end ved de øvrige 
lægebiler og at der tages hånd om disse indberetninger. 


Uregelmæssigheder i driften 

I undersøgelsen blev der valgt at se på driften, berettet fra de 
tekniske disponenter(TKD) ved AMK-Vagtcentralen. Døgnrapporten 
føres af TKD, som bruger den til at noterer alle driftsforstyrrelser, 
uoverensstemmelser, korrektioner af EVA tider og andet som har 
betydning forden præhospitale drift. Man udvalgte 4 måneder juni 
2011, oktober 2011, februar 2012 samt april 2012, som blev 
gennemgået. 

Tabel 6. Opgørelse af døgnrapporter for AMK Vagtcentralen 
med fokus på akutlægebiler 



ALB kører 

ikke 

AMK ikke informeret 
om lægen kørte 

Andet 

Total 

Juni 2011 


ALB vest 

236 

65 

25 

326 

ALB øvrige 

3 

0 

3 

6 

Oktober 2011 


ALB vest 

178 

53 

37 

268 

ALB øvrige 

3 

0 

1 

4 

Februar 2012 


ALB vest 

12 

10 

35 

57 

ALB øvrige 

0 

0 

3 

3 

April 2012 


ALB vest 

2 

2 

48 

52 

ALB øvrige 

1 

0 

0 

1 


Tabellen afspejler formentlig en underrapportering, da det 
forudsætter at TKD har tid til at følge hver enkelt opgave, hvilket ikke 
er muligt ved spidsbelastninger. 

Kolonnen "andet" dækker i 2011 primært over beskrivelser af 
uhensigtsmæssige forløb og i 2012 primært over "ude afdrift" 
meddelelser fra akutlægebilen i Vest samt hændelser hvor en 
akutlægebil i Vest ikke "slåes hjem", hvilket betyder en falsk lang 
driftstid på bilen, der "afsløres" på bilernes GPS. 


Man kan i tabel 6 konkludere at de mangfoldige driftsforstyrrelser, 
der blev set i Vest, ikke blev set på de øvrige lægebiler i regionen. 
Dette mønster ændres i februar 2012, hvor lægebilerne i vest siden 
har kørt væsentligt flere ture, men AMK-Vagtcentralen beretter at 


lægerne til gengæld i højere grad er begyndt at melde bilerne ude af 
drift grundet aktivitet/bemanding på sygehusene. AMK-Vagtcentralen 
oplyser, at de ikke har modtaget information om at drift eller 
bemanding på sygehusene skulle være blevet ændret. 

En del af driftsforstyrrelserne har været forårsaget af de særlige 
aftaler, der har været indgået med HEV. AMK-Vagtcentralen har haft 
forståelse for behovet for disse aftaler, men AMK-Vagtcentralen har i 
mange situationer været fagligt uforstående overfor, at man 
fravælger at lægebilen kører. 

I DPE har man oplevet en modvilje fra de tekniske disponenters side 
med henblik på at acceptere den aftalte "konferencemodel". Modellen 
har været svær at håndtere for de tekniske disponenter, da de skulle 
visitere på én måde til midt og øst, og på en anden måde til den 
vestlige del af regionen. 

Døgnrapporterne er således også et udtryk for den frustration, som 
de tekniske disponenter har oplevet under visitation til DPE 
ordningen. 

Uddannelsesniveauet på lægebilerne i Vest 

Den seneste opgørelse over uddannelsesniveauet er udarbejdet med 
lederne af akutlægebilerne i maj 2010. 

Tabel 7: Uddannelsesniveau for akutlæger i Region Midtjylland 
( 2010 ) 



Antal 

læger 

PHTLS 

ATLS 

Århus 

22 

14 

22 

Viborg 

13 

2 

4 

Silkeborg 

11 

2 

5 

Randers/ Djursland 

19 

2 

18 

HEV* 

17 

3 

3 

I alt 

82 

23 

52 


*Akutlægebilen Lemvig er efter 1/7 2011 primært bemandet med læger fra de østlige 
akutlægebilsordninger. 

Akutlægebilsordningen i Horsens startede 1. september 2010 og fremgår derfor ikke af 
tabel 7. 

Efterfølgende er der afholdt PHTLS kursus 2 gange specielt for 
lægerne på Region Midt's akutlægebiler. 

Kvalitet og Sundhedsdata kan konkludere, at det er korrekt at 
uddannelsesniveauet for akutlægerne i Vest i maj 2010 lå under de 
øvrige akutlæger i Regionen, på trods af at ordningen i Vest har 
været kørende i mange år. Akutlægebilsordningen i Viborg først blev 
startet op i 2009, hvilket kan være en forklaring på, at flertallet af 
lægerne endnu ikke har disse kurser. 


Afmelding af andre beredskaber 

I undersøgelsen er fremkommet en instruks, der er udsendt til DPEs 
personale fra DPEs leder 28. november 2011. 

Af instruksen fremgår det at ..."når lægen i Herning/Holstebro har 
visiteret udkaldet til, at akutbilen kan klare opgaven, skal der 
selvfølgelig ikke aktiveres andre lægebiler. Mod sund fornuft er det 
uhyre vanskeligt at få Præhospitalet til at forstå dette. " 

Sygeplejerskerne instrueres i instruksen til at afmelde helikopteren 
hvis akutlægen har vurderet der ikke er behov for denne, uafhængigt 
af AMK-Vagtcentralens sundhedsfaglige visitation. 

Præhospitalets ledelse og AMK-Vagtcentralen blev ikke informeret om 
denne nye instruks. 

Kvalitet og Sundhedsdata kan konkludere, at det er korrekt, at man i 
Vest har forsøgt at afmelde andre fremmede lægebiler og 
akutlægehelikopter. 

Sygeplejerskerne på akutbilen udfører behandling, som de 
ikke har rammeordination til eller ikke er autoriserede til. 

DPEs leder beretter, at der er udført 35 intubationer under bedøvelse, 
heraf er de 4 udført af sygeplejersker under force majeure efter 
telefonisk kontakt med lægen. Herudover har sygeplejerskerne udført 
intubationer ved hjertestop, som de har tilladelse til. 

Sammenholdt med sygeplejerskernes og reddernes beretninger og 
bekymringerne fra anæstesilægerne, vurderer Kvalitet og 
Sundhedsdata, at det meget sjældent forekommer at 
sygeplejerskerne udfører behandling, de ikke har rammeordination til 
eller er autoriserede til. 


Responstider for lægebilerne i Herning og Holstebro 

Det har ikke været muligt for AMK at opgøre responstiderne på 
lægebilerne i Vest, da perioden har været præget af radiofejl, hvor 
lægen ikke får betjent radioen i bilen korrekt. Disse radiofejl kan 
være en konsekvens af, at lægen kører alene i bilen. 


7. Resultater fra interviews 

Der blev afholdt åbent interview med fire sygeplejersker og fire 
ambulancereddere, der alle kører i DPE-ordningen. Interviews blev 
afholdt af Afdelingschef, cheflæge Hans Peder Graversen og 
1. reservelæge Heidi Aagaard, Kvalitet og Sundhedsdata. 


Overordnet må man konkludere, at de to faggrupper var påvirket og 
farvet af debatten omkring hvor vidt sygeplejerskebemandede 
akutbiler skal erstattes med paramedicinere. Interviews gav dog 
alligevel et billede af, hvordan DPE ordningen fungerer i dagligdagen. 


Sygeplejerskerne berettede: 

Akutbilsordningen består af to vagthold på hver 23-25 
anæstesisygeplejersker. Det ene hold kører Herning og Tarm, det 
andet Holstebro og Ringkøbing. Når akutbilen kører ud, er der altid 4 
personer til stede, da der foruden sygeplejerske og redderen, der 
kører bilen, også kommer to reddere med primærambulancen. 
Samarbejdet med Falck er overvejende godt. Sygeplejersker og 
reddere kender hinanden godt, og de ved hvad hinanden kan. 

Overlæge Lars Blom har hele tiden fungeret som ankermand for 
ordningen. Han har været ansvarlig for undervisning og temadage, 
samt de praktiske forhold. Der gøres meget ud af debriefing efter 
alvorlige hændelser. I dagligdagen fungerer meget af dialogen i 
vagten, samt ved vagtskifte, og der bliver gjort meget ud af 
uddannelse. 

Ved telefonopkald er der mulighed for at bruge headset, så 
sygeplejersken har hænderne fri, ellers beder hun redderen ringe op, 
så hun kun holder telefonen, når der er opnået kontakt til lægen. Alle 
nødvendige telefonnumre er indkodet i telefonen. Sygeplejerskerne 
oplever ikke, at der tabes tid på grund af opringninger. 

Når akutbilen kører ud, overtager en anden sygeplejerske vagten. 
Dvs. skal sygeplejersken med på transport til f. eks Skejby, træder 
en anden sygeplejerske til, som også kan køre med akutbilen. Det 
lader til, at det nogle gange forvirrer AMK en smule, at der kan være 
to sygeplejersker til rådighed. 

Der opleves kommunikationsproblemer med AMK-Vagtcentralen, og 
sygeplejerskerne har til tider følt sig chikaneret af de tekniske 
disponenter på AMK-vagtcentralen. De har oplevet, at de tekniske 
disponenter ikke har haft ordentligt kendskab og forståelse for den 
konferencemodel, som der var aftalt i Vest. 

Efter AMK-Vagtcentralen indførte sundhedsfaglig visitation er der 
blevet sorteret mere i turene. En del overflødige ture bliver sorteret 
fra. Der er også færre regulære ambulancekørsler. 6.juni 2011 blev 
der af DPEs leder udarbejdet en vejledning med skærpede kriterier 
for, hvornår akutlægen skulle kaldes med ud. Sygeplejerskerne 
oplevede dog, at denne ikke blev respekteret fra AMKs side. 

Sygeplejerskerne finder at Dansk Index er godt for AMK- 
Vagtcentralen, der skal disponere, men i Dansk Index er der ikke 
mulighed for at disponere en sygeplejerske-akutbil, men kun lægebil 
eller paramediciner. Efter indførsel af Dansk Index i feb. 2012 er 

ordningen forandret, fordi lægebilen nu sendes med ud hver gang i 
selskab med akutbilen. 

De interviewede sygeplejersker havde aldrig oplevet, at de ikke 
kunne få fat i akutlægen. De havde heller ikke oplevet at lægen ikke 
ville køre ud, hvis de anmodede om det. Hvis akutlægen ikke vil køre 
med ud, så er det fordi sygeplejersken ikke har formuleret sig klart. 

Under konferencemodellen ringede sygeplejersken altid til akutlægen 
i forbindelse med afgang. Der var dog en aftale om at spare lægen 
om natten, således at man om natten ikke ringede til lægen med helt 
banale ting, som for eksempel tilfælde med lavt blodsukker eller fulde 
mennesker. 

Nogle gang kan akutlægen have problemer med at forlade sygehuset 
pga. bemandingsproblemer og må i disse tilfælde nedlægge lægebilen 
og nøjes med at støtte akutbilen telefonisk. Sygeplejerskerne 
oplever, at AMK-Vagtcentralen kan have svært ved at forstå, at disse 
situationer kan opstå. 

En instruks med disponeringsvejledninger beskriver de sager som 
akutbilen kan køre ud til alene. Det kan f.eks. være 
fleregangsfeberkramper hos børn på over et år. Ofte er kramperne 
ovre, når de når derud, og de skal blot tilses af en læge 
efterfølgende. Såfremt dette er muligt, arrangeres det med egen 
læge eller en vagtlæge. De oplever, at det er nemt at få fat på egen 
læge pr. telefon. Ved tvivl i forhold til disponeringsvejledningen 
kontaktes akutlægen altid. 

Sygeplejerskerne oplever at især transporter til Skejby med STEMI 
patienter fungerer rigtigt godt. Det er altid sygeplejersken, der 
ledsager disse patienter. Såfremt patienten bliver dårlig under turen, 
har de mulighed for at få backup af en akutlæge hele vejen, da de 
også får støtte fra Silkeborgbilen og Århusbilen. 

Når akutbilen kører ud til hjertestop oplever de tæt kontakt med 
akutlægen og evt. hjertemedicinsk vagthavende. Hjertelægen 
ordinerer den nødvendige medicin, såfremt patienten overlever. 

Sygeplejerskerne oplever ikke, at akutlægen ikke vil køre med ud til 
hjertestop, men ofte skønner de i fællesskab på meldingen, om 
lægen vil kunne gør en forskel, dvs. om der skønnes at være 
mulighed for at redde patienten. Lægen kører altid med ud ved yngre 
mennesker og børn. DPE oplever det ikke som lang tid, de må vente 
på at lægen når frem, når de står alene med et hjertestop, da de har 
deres instrukser at gå efter. 

Ved hjertestop må sygeplejersker gerne intubere. Ud over ved 
hjertestop er det yderst sjældent, at DPE intuberer ved force majeure 
" Det er ikke noget vi gør, men det er noget vi kan" Sådanne ture 
markeres med en rød prik, og journalen går til DPEs leder, som 
gennemgår sagen. 

Sygeplejerskerne skriver journal på patienterne, også når akutlægen 
er med. Man kan ikke se i journalen, om lægen er kørt med ud 
primært, eller efter anmodning fra sygeplejersken, man kan heller 
ikke se hvem, der har gjort hvad. 

Alle de interviewede sygeplejersker følte sig trygge med ordningen og 
oplevede at få den hjælp og støtte fra akutlæge, som de havde brug 
for. 


Ambulancebehandlerne berettede: 

AMK-Vagtcentralen bestemmer hvilke biler, der skal køre ud. For 
tiden er det både akutbil, lægebil og primærambulance, der kører ud, 
nogle gange suppleret med helikopter. Det kan virke meget voldsomt, 
at så mange folk møder op til en patient. Meldingen, der sendes ud til 
de tre aktører, er ikke nødvendigvis den samme. 

Det giver frustration og forvirring omkring patienten, når tre 
forskellige personer/hold kommer og stiller de samme spørgsmål. Der 
går tit ged i styringen og de tre aktører er ikke uddannede til at 
supplere hinanden. Sygeplejersker og ambulancebehandlere 
uddannes ikke efter samme koncept. Ambulancebehandlere bruger 
max. 10 minutter til at komme af sted med en kritisk patient, resten 
ordnes under transporten. Sygeplejerskerne kan bruge optil 30 
minutter inden afgang. Sygeplejerskerne vil meget gerne til, og går 
ofte ind og laver de ting som ambulancebehandlerne plejer at gøre. 
Fraset få typer medicin og intubation, er der ikke meget at 
sygeplejerskerne kan, som ambulancebehandlerne ikke kan. 

I Fleming er det ingen hemmelighed, at samarbejdet mellem DPE og 
Falck ikke fungerer så godt. De oplever også, at samarbejdet med 
helikopter fungerer dårligt. 

Ambulancebehandlerne oplever en faglig utilfredshed, pga. den 
dårlige styring, og oplever at patienterne i Vest får en dårligere 
behandling, end i resten af regionen. Der opstår en del fejl og 
uhensigtsmæssigheder, fordi man er i tvivl om, hvem der skal 
vurdere og styre i situationen. 

Ambulancebehandlerne oplever, at sygeplejersken meget hurtigt 
ringer til akutlægen efter ankomst til adressen. Nogle gange så 
hurtigt, at patienten ikke er tilset inden der ringes. Det virker som 
om, primært fokus ved ankomst er at få lægen afmeldt, hvis det er 
tilfældet. Ambulancebehandlerne savner at fokus i stedet var på 
patienten. 

De oplever nogle gange, at lægen når helt frem til adressen, men at 
sygeplejersken blot vinker til lægen, hvorefter denne kører igen uden 
at se patienten. 

Det opleves, at sygeplejersken bruger meget tid på at ringe til læge 
og visitation, og at det forsinker afgang fra adressen. 
Ambulancebehandlerne ser ikke sygeplejerskerne benytte et headset, 

men de står med telefonen i hånden, og har derfor kun en hånd på 
patienten. Endvidere vil sygeplejersken ofte gerne optage journal på 
adressen, frem for i bilen, som ambulancebehandlerne gør. De vil ofte 
også gerne optage journal på alle patienter på et skadested, frem for 
blot på den patient, der skal køres med. De vil gerne have målt 
værdier og lagt venflon inden afgang, hvilket redderne normalt gør 
under kørslen. Ambulancebehandlerne oplever, at meget vigtig tid 
går tabt ved disse forsinkelser (op til 15 minutter) 

Det er næsten altid sygeplejersken der kører med i ambulancen, og 
lægen kører sin egen bil bagved, og kan hoppe ind i ambulance ved 
behov. 

Det faktum at lægebilen ofte er sat ud af drift i flere timer, hvis den 
skal afhentes af Falck, er i høj grad med til at påvirke driften (der kan 
gå op til 60 minutter inden bilen afhentes). Hvis lægen er med i 
ambulancen, forbliver sygeplejersken der også, hvilket giver et 
problem med pladsmangel. Ambulancebehandler kan ikke undværes i 
bårerummet, da sygeplejerske og lægen ikke selv kan finde det 
udstyr, der er behov for. 

Når akutbilen kører alene kan sygeplejersken ofte opfylde de krav, 
som de fleste patienter har behov for. Ambulancebehandlerne mener, 
at de fleste af disse krav også kan opfyldes af ambulancebehandlere. 

Ved flere tilskadekommende oplever ambulancebehandlerne, at 
sygeplejerskerne ofte kommer til kort. Det virker til, at de ikke er 
trænet i organisering af hjælpen på skadestedet, som at standse 
ulykken, få overblik og tilkalde tilstrækkelig yderligere hjælp. I stedet 
går de ofte i gang med én patient, eller begynder at optage cpr- 
numre på de involverede personer. Nogle sygeplejersker går i panik 
ved mange tilskadekommende, fokuserer på meldingen og får 
skyklapper på. Også nogle af lægerne kan miste overblikket i disse 
situationer, og ikke alle mestrer KOOL-læge (koordinerende læge) 
funktionen lige godt. 

Lægerne er ikke vant til at komme først, og de mangler ofte hænder 
fordi de kører alene, hvis de når frem først. Derfor oplever 
ambulancebehandlerne til tider at lægebilen er lidt længere tid end 
forventet om at nå frem. Endvidere er det set, at sygeplejersken og 
endda lægen kan finde på at trække sig lidt tilbage under 
hjertestopsbehandling. 

Det faktum at lægen kører alene i bilen skaber også problemer. Trods 
at de bliver køreteknisk uddannet, er de hårde ved bilerne, og bilerne 
går ofte i stykker. Nogle gang kan lægen ikke komme af sted, fordi 
lægen ikke er klar over at bilen ikke kan starte før strømstikket er 
trukket ud. 

Lægerne kan have problemer med at finde vej, både fordi de selv 
skal navigere, men også fordi de ofte forstyrres af opkald under 
kørslen. Tilmed kan lægerne have vagt fra fredag til mandag, og 

lægebilen bliver nogle gange nedlagt om natten, fordi lægen må 
sove. Det er bekymrende at vide, når de kører så stærkt. 

Ambulancebehandlerne finder at alt for mange patienter kommer 
med ind på sygehuset, fordi sygeplejersken ikke kan afslutte 
behandlingen, som en læge ville kunne. 

Før l.feb.2012 kørte lægerne sjældent med til hjertestop. Det gør de 
nu, og ambulancebehandlerne oplever, at der sker langt mere, end 
da det kun var sygeplejersken, der kørte ud. Lægerne handler mere 
og har simpelthen flere kompetencer og tager flere beslutninger. Før 
var det et forsinkende led at man skulle vente på lægen frem for at 
køre. 

Alle ambulancebehandlere oplevede, at akutbilen var et 
tidsforsinkende led. Der bliver brugt unødig tid på journalskrivning, 
og meget tid på telefon konference. Lægen mangler i ambulancen, 
fordi han skal køre bilen bagved. Uddannelserne supplerer ikke 
hinanden og det skaber forvirring. Sygeplejerskerne og 
ambulancebehandlere har stort set de samme kompetencer. 

8. Resultater fra audit 

Fokus i audit har været at undersøge, om der i 
dokumentationsmaterialet kan genfindes nogle af de kvalitetsbrist, 
der forløber rygter om. Cases var som beskrevet under 
metodeafsnittet ikke tilfældigt udvalgt. 

Når audit metoden anvendes, skal man være opmærksom på visse 
forbehold. Audit har et eksplorativt formål og skal skabe overblik over 
tendenser og mønstre i de gennemgåede journaler i forhold til 
konkrete spørgsmål, i dette tilfælde de beskrevne rygter. 

Journalaudit er velegnet i forbindelse med kvalitetsvurdering og netop 
for at afdække eventuelle mangler eller kvalitetsbrist, der bør 
reageres på/tages ved lære af. Audit har således ikke til formål at 
generere statistik eller at generalisere bredt. 

Hvorvidt et konkret forhold, der afdækkes ved audit, udgør et reelt 
problem, kan ikke nødvendigvis afgøres ud fra den givne stikprøve, 
men kan vurderes fagligt og eventuelt belyses yderligere i en 
efterfølgende undersøgelse. Der skal derfor advares imod 
sammenligning på tværs på baggrund af den aktuelle 
auditundersøgelse. 


Følgende temaer blev identificeret ved audit af de 30 udvalgte cases: 


Manglende retningslinjer for ledsagelse 

Der blev i flere cases identificeret hændelser som afspejlede, at der 
mangler retningslinjer for, hvornår en patient skal ledsages ved 
transport, og af hvem. 

Forsinkelse af akutbil og lægebil pga. ophold på hospital 

I flere cases kom akutbil og lægebil minutter for sent af sted pga. 
ophold på hospital. Det var uvist, hvorfor denne forsinkelse fandt 
sted, der kan have været tilfælde af radiofejl. I hovedparten af cases 
kom akutbilen hurtigt af sted. I en enkelt case blev der fundet at 
akutbilen var kørt lige forbi skadestedet på sin vej for at hente 
sygeplejersken på hospitalet. 

Lægebil kører sent 

Der var flere eksempler på, at lægen kørte sent på en alvorlig 
melding. Det var ikke muligt at klarlægge hvorfor, pga. af den 
sparsomme journalføring. 

Akutbil og lægebil undlader at melde til AMK-Vagtcentralen 
om lægen kører med 

Der var en del cases, hvor der ikke blev meldt tilbage til AMK- 
Vagtcentralen om lægen kørte med, hvilket understøtter den tendens, 
der blev set i de tekniske disponenters døgnrapporter. Det er meget 
uheldigt, da AMK-Vagtcentralen derved ikke har overblik over hvilke 
beredskaber, der er kørt og hvilke der er disponible. 

Uoverensstemmelser mellem radiomeldinger, GPS og besked 
fra DPE 

I flere cases var der uoverensstemmelse mellem den tilbagemelding 
AMK-Vagtcentralen havde fået fra sygeplejersken, GPS koordinater 
der viste hvor lægebilen befandt sig, og hvilken besked der blev 
sendt via radioen. Denne tendens er ligeledes set i de tekniske 
disponenters døgnrapporter. En mailkorrespondance mellem DPEs 
læger bekræfter, at man har prioriteret at nå hurtigt frem til 
patienten frem for at give korrekt radiomelding til AMK- 
Vagtcentralen. Dette har været støttet fra ledelsens side, da man var 
klar over, at dette var en konsekvens af at lægen kørte uden 
chauffør. 

Lægen afmeldes af akutbil inden akutbilen er nået frem 

Der blev set flere eksempler på, at lægen blev afmeldt inden 
akutbilen var nået frem. Man afmeldte altså lægen alene pga. 
oplysninger fra primærambulance eller ud fra en vurdering af 
primærmeldingen. I flere af tilfældene viste det sig at være en forkert 
vurdering. 

Lægebil kører ikke til alle hjertestop 

6 ud af de 30 cases var cases, hvor lægen ikke var kørt til en 
hjertestopsmelding, i yderligere 2 cases var lægen kørt for sent. 
Auditpanelet fik indtryk af, at man i en vis grad fravalgte at køre på 
hjertestop med store afstande og på gamle patienter. Der blev også 

set eksempler på, at man havde undladt at køre til et hjertestop tæt 
på hospitalet. Auditpanelet vurderede, at lægen burde være kørt til 
alle hjertestop. 

DPE visiterer på et utilstrækkeligt grundlag, at lægen ikke skal 
køre 

I flere cases blev fundet at sygeplejerske og læge visiterede, at 
lægen ikke skulle køre, på et utilstrækkeligt grundlag. Man ved, at 
man ud fra meldingen sjældent kan vurdere, hvor alvorlig situationen 
er på skadestedet. Det er svært for personalet i AMK-Vagtcentralen, 
der sidder med indringer i røret at afgøre, og det må nærmest være 
umuligt at kunne afgøre ud fra en beskrivelse på én linje tekst, 
modtaget på radio. 

Svigt i kommunikationen ved optaget telefon ved akutlægen 

Der foreligger retningslinjer for hvad sygeplejersken skal gøre, hvis 
det ikke er muligt at få fat på akutlægen. Det er helt essentielt for 
ordningen at sygeplejersken kan få telefonisk støtte fra lægen. Der 
blev set eksempel på at disse retningslinjer ikke blev fulgt, med et 
uheldigt forløb til følge. 

Hjertestopsbehandling stoppes lidt for hurtigt 

I flere af cases vurderede panelet, at hjertestopsbehandlingen på 
skadestedet var afsluttet hurtigere, end der anses for god klinisk 
standard. 

Uklare meldinger fra AMK-Vagtcentralen 

I flere cases var meldingen fra AMK-Vagtcentralen til bilerne uklar. 
Personalet i AMK-Vagtcentralen har kun få sekunder til at vurdere 
hvilke biler, der skal sendes af sted. Meldingen, der sendes til 
radioen, er en støttende beskrivelse til bilerne. Ved 
konferencemodellen blev meldingen til radioen afgørende, da man 
skulle konferere ud fra denne. Ved konferencemodellen giver en uklar 
melding fra AMK-Vagtcentralen stor risiko for en fejlvurdering og 
dermed fejlvalgt efterfølgende respons. 

Standby instruksen forhindrer AMK-Vagtcentralen i at 
disponere 

En case i audit beskrev konsekvensen afen meget uheldig instruks, 
der pr. 28. november 2011 var blevet indført af DPEs leder, uden 
man havde informeret AMK. Instruksen gik på, at sygeplejersken 
skulle melde tilbage til AMK, at lægen stod standby, hvis han ikke 
kørte med ud fra start, for at forhindre at AMK sendte fremmede 
lægebiler. Det forhindrede AMK-Vagtcentralen i at have overblik over 
disponible biler og sikrer ikke patienten den hjælp vedkommende skal 
have ifølge Dansk Indeks. Instruksen blev kun brugt i kort tid. 

Læger undlader at køre på alvorlige meldinger 

En stor del af cases bekræftede, at lægen ikke kørte på alvorlige 
meldinger. Panelet skønnede i flere tilfælde at blot på den korte 
melding på radioen, var det ikke forsvarligt at undlade at køre, i 

andre cases lød meldingen måske ikke så alvorlig, men med den 
viden, at man ud fra indringers oplysninger ikke altid kan vurdere 
alvorligheden af situationen, burde lægen være kørt på mistanken. 

Sygeplejersken fejlvurderer hvornår der er behov for 
lægestøtte 

Der blev i flere cases fundet, at sygeplejersken ikke var i stand til at 
vurdere, hvornår der var behov for lægestøtte. Der blev undladt at 
sende bud efter lægen ved alvorlig sygdom, og der blev set flere 
eksempler på fejlvurderinger fra sygeplejerskernes side, især i 
situationer, hvor de lavede diagnostik. 

Sygeplejersken konfererer ikke med læge om natten, fordi 
denne sover 

DPEs leder udsendte d.6.juni 2011 en instruks, der beskrev, at 
sygeplejersken kun måtte konferere med lægen om natten under 
skærpede omstændigheder. Derved blev det sygeplejerskens ansvar 
ud fra den korte melding på radioen at vurdere, om der var behov for 
at lægen kørte med. Auditpanelet fandt denne aftale meget 
uhensigtsmæssig. 

Antidot bliver ikke givet på skadested 

I 2 cases blev der fundet, at der ikke blev givet modgift, der kunne 
have været livsreddende på skadestedet, grundet sygeplejerskernes 
manglende kendskab til disse. Havde lægen været med ville 
modgiften blive givet på skadestedet, og ikke først ved ankomst til 
hospitalet. 

Intubation undladt på kritisk patient 

I et par cases blev der set, at der var undladt intubation (lufttube til 
sikring af vejrtrækning), der burde have været foretaget på 
skadestedet på meget dårlige patienter. I en case var det en læge, 
der havde undladt at intubere. Auditpanelet fandt dog, at det var 
acceptabelt at sygeplejerskerne ikke udførte disse vanskelige og 
risikofyldte intubationer, som de ikke har autorisation til at udføre 
uden tilstedeværelse af anæstesilæge. Man fandt dog, at der i disse 
situationer burde have været kaldt assistance fra lægen 

Dansk index-koden skrives ikke altid på radiomelding 

Der foreligger en aftale mellem DPE og Præhospitalet om, at der skal 
sendes en Dansk Index kode på radioen sammen med 
tekstmeldingen, så man ved, hvordan meldingen er visiteret. Ved ca. 
50 % af 112- kaldene fra AMK-Vagtcentralen, vises kun adresse og 
turtype på SINE-radioen, og DPE kan først læse den fulde melding, 
når de når ned i bilerne. Denne manglende kode til SINE-radioen har 
forsinket muligheden for konference mellem sygeplejersken og 
lægen. 

Unødvendige indlæggelser 


Ved audit fandt man, at flere at opgaverne kunne være 
færdigbehandlet på skadestedet afen læge, så man kunne have 
undgået transport til og indlæggelse på hospitalet. 


9. Auditpanelets samlede vurdering af DPE- 
ordningen 

Auditpanel fandt, at DPE-ordningen som den fungerede frem til 
1. februar 2012 var utilstrækkelig. Audit har vist at DPE-ordningen er 
et system, der efter at AMK har overtaget 112-opkaldene, ikke 
længere hænger sammen. 

Samkøringen af DPE og AMK-Vagtcentralen, har været en rigtig dårlig 
proces og bærer præg af mangelfuld kommunikation fra begge sider. 
Problemerne startede ikke med indførslen af Dansk Index, men 
allerede da AMK overtog 112-opkaldene. 

En stor svaghed i den komplekse DPE-ordning er, at det har været 
uklart hvor det ledelsesmæssige ansvar har ligget. Der mangler 
kriterier og retningslinjer. Denne uklarhed giver mulighed for 
uheldige beslutninger. 

DPE sygeplejerskerne står vanskeligt. De mangler nogle af reddernes 
kompetencer på skadestedet, og de har ikke lægens kompetencer til 
diagnostik og lægens handlekompetence. Sygeplejerskerne er heller 
ikke uddannet til at træffe de beslutninger, som for eksempel 
paramedicinere er trænet i. Der hviler derfor et meget stort ansvar på 
sygeplejerskerne. 

Ved audit har det i mange cases været klart, at sygeplejerskernes 
kompetencer i forhold til at kunne vurdere situationen, ikke har været 
tilstrækkelige. De er ikke klædt på til at kunne vurdere patienterne, 
der ofte fejler flere ting samtidig. Meget vigtig tid har været brugt på 
telefonopkald, og det har taget fokus fra patienten. Auditpanelet 
stiller spørgsmålstegn ved, om det er korrekt at sygeplejerskerne 
ikke har følt sig alene, når de ofte har stået alene i 20 minutter med 
en patient med hjertestop? 

DPE-ordningen har ikke haft vilkår, der har gjort det muligt at løfte 
den opgave, der blev stillet. Det har været uhensigtsmæssigt, at 
lægerne har dækket vagt to steder. Man kunne ved audit få indtryk af 
et anelse lavere engagement ved de læger, der kører i DPE, end man 
ser på de øvrige lægebiler i regionen. Det kan være svært at være 
dybt engageret, når man passer to opgaver sideløbende. 

Auditpanelet finder det uhensigtsmæssigt, at lægen selv har kørt 
lægebilen. Det har været en stor opgave både at skulle finde vej, tale 
i telefon med sygeplejersken og betjene radioen under udrykning. 

Det har været årsag til en række betydelige radiofejl, der har gjort 
det svært for AMK-Vagtcentralen at have overblik over, hvor bilen 
befandt sig. 

Man kan i cases spore en manglende accept af konferencemodellen 
fra AMK-Vagtcentralens side. Lydlogs har været præget af en tone 
med manglende tillid fra de tekniske disponenters side. 

Det har været svært for auditpanelet at danne sig et fuldt overblik i 
de enkelte cases. Man har i DPE valgt ikke at føre en selvstændig 
lægelig journal, hvorfor der mangler en del oplysninger. Der kan 
stilles spørgsmålstegn ved, om lægerne i DPE har opfyldt deres 
juridiske forpligtelse til at føre journal med den fælles DPE-journal? 

Samlet vurdering af cases var, at nogle af patienterne ikke fik den 
optimale behandling. Der blev dog vurderet, at der i de 30 cases, der 
blev auditeret på, ikke var egentlig svigt eller fejl som kunne danne 
grundlag for erstatningssager. Flere af patienterne kunne angiveligt 
have været færdigbehandlet på stedet, hvis der havde været en læge 
til stede. 

I de enkelte cases har det været svært at vurdere, hvem der har haft 
ansvaret. Endvidere mangler der også klarhed med hensyn til, 
hvornår der skal refereres til Præhospitalets ledelse. 

Auditpanelet kan ikke kritisere DPE-ordningen som oprindeligt er 
skabt og udviklet i en anden sammenhæng. Den bærer præg af, at 
man har forsøgt at løfte en opgave, som med de afsatte ressourcer 
ikke har været mulig. DPEs leder har prøvet at styre ordningen under 
de givne betingelser, dog mere som en del afen hospitalsløsning end 
som en del afen samlet præhospital løsning. 

Det er auditpanelets holdning at konferencemodellen, som DPE 
brugte frem til 1. februar 2012 har vist flere svagheder end styrker, 
at systemet ikke hænger sammen med AMK-Vagtcentralen, og det 
kan ikke leve op til nutidig god klinisk standard på det præhospitale 
område. Konferencemodellen skaber usikkerhed om ansvar og 
beslutningskompetence. 

Der var enighed i auditpanelet om at rene lægebiler, der visiteres 
efter Dansk Index uden tvivl er en bedre præhospital løsning. Så 
snart andre biler er med i ordningen, følger der vurderinger med, og 
det skaber en svaghed i systemet. Ligeledes er samtidig udrykning af 
både lægebil, akutbil og ambulance unødvendigt til 
opgavevaretagelsen. 

Hvorvidt antallet af opgaver er tilstrækkelige til at begrunde en ren 
lægebilsordning som i de øvrige dele af regionen, er uden for 
auditpanelets opgave at vurdere. 

Hvis auditpanelet skal pege på en anden løsning, var panelet 
overvejende enige om, at en løsning med paramedicinere i 
primærambulancen støttet afen lægebil kunne være en mulighed. 

Det ville kræve klare retningslinjer for, hvem der kan afmelde lægen 
og på hvilke kriterier. Det bør være helt klart for alle, hvem der kører 
til hvad. Lægen bør ikke køre alene i bilen. 


Regionshuset 

Viborg 

Kvalitet og Sundhedsdata 
Skottenborg 26 
Postboks 21 
DK-8800 Viborg 
Tel. +45 8728 5000 
www.regionmidtjylland.dk 


midt 

regionmidtjylland 

Side 26 


Der bør endvidere komme en organisatorisk afklaring. Det er ikke 
holdbart, at det både er HEVs ledelse og Præhospitalet, der har 
ansvaret. 

Der er også plads til forbedringer i SINE-radiosystemet og 
lægebilerne, da flere af bilerne er gamle og ofte går i stykker. De nye 
radioskærme i bilerne, kan volde problemer. AMK-Vagtcentralen 
sender oplysninger til den samme skærm, som man bruger til GPS, 
det er besværligt, at man skal trykke på skærmen mange gange, og 
ikke kan have overblik over begge dele samtidigt. Endvidere kan man 
intet se på skærmen i stærkt dagslys. 

Disponeringsværktøjet og kompetencen til at visitere 112-opkald bør 
uden tvivl ligge hos AMK-Vagtcentralen, det kan ikke fagligt 
forsvares, at der efterfølgende visiterer på et tyndere fagligt 
grundlag, som tilfældet har været i konferencemodellen. 

10. Konklusion på undersøgelsen 

DPE-ordningen er opstartet i perioden, hvor 112-alarmcentralen var 
betjent af politiet og uden sundhedsfagligvisitation. Den 
sundhedsfaglige konferering ved alarmering, som var et vigtigt 
element i ordningen, var et udtryk for et behov for sundhedsfaglig 
vurderet gradueret respons, et behov som siden er blevet varetaget 
ved anvendelsen af Dansk Index som grundlag for håndtering af 
alarmopkald, visitation og disponering i AMK-Vagtcentralen. 

Ordningen i vest var dog behæftet med svagheder. Det, at den er 
opbygget som en to-trins model, gør den til en sårbar organisation, 
fordi der optræder flere muligheder for funktionsproblemer eller svigt. 

Ved AMK-Vagtcentralens visitation til "læge med" er der ingen 
sikkerhed for, at lægebilen rent faktisk kører med. Heller ikke ved 
sygeplejerskens udkald af lægebilen, er der sikkerhed for at 
lægebilen faktisk kører ud. Det skyldes det indbyggede behov for 
faglige skøn i ordningen. For det første skal sygeplejersken på stedet 
vurdere, om lægen skal kaldes ud. For det andet kan lægen vurdere, 
om han/hun finder det nødvendigt at køre ud, da lægen alternativt 
kan give sygeplejersken en kontraordre om at handle på stedet og 
igangsætte transport til hospital. 

Kostbar tid bruges på denne telefoniske konferering med mulig 
forsinket behandling af patienten til følge. 

DPE-ordningen har også en svaghed i, at lægebilen føres af lægen 
selv. Når lægen er involveret på skadestedet og det ville være 
hensigtsmæssigt eller nødvendigt for lægen at ledsage patienten i 
ambulancen til hospitalet, efterlades lægebilen på skadestedet og 
skal hentes ved en særtransport af Falck på et fejeblad. Dette forhold 
kan sætte lægebilen ud af drift i flere timer. Et særligt forhold i 
forbindelse med denne funktionsmåde kan opstå, hvor lægen tøver 


med eller er uvillig til at ledsage patienten i ambulancen, for at undgå 
at efterlade lægebilen på skadestedet. Derved bliver transport af 
kritisk syg eller ustabil patient ikke optimal, fordi lægeledsagelse er 
nødvendig i sådanne tilfælde. 

DPE-ordningen i Vest er efter akutreformens gennemførelse og 
præhospitalets organisering og styring af akutresponset ved 
alarmering blevet konfliktfyldt og vanskelig. Det skyldes, at den 
sundhedsfaglige visitation er fortsat med at få en dobbelt udførelse i 
vest. Først visiterer og disponerer AMK-Vagtcentralen, dernæst 
foretages der med konferencemodellen i vest endnu en vurdering. 
Resultatet bliver en uhensigtsmæssig og uklar indsats i vest. 
Gennemgangen af de udvalgte cases giver flere eksempler på dette. 

Fra 1. februar 2012 er der tale om en efterlevelse af AMK- 
Vagtcentralens disponering (dog ikke fuld efterlevelse, som 
opgørelserne viser), men til gengæld er der tale om et unødvendigt 
og ressourcetungt respons, at der sendes tre biler samtidig. 

Ordningen må derfor karakteriseres som et clash mellem en historisk 
fungerende ordning i vest og en ny situation med sundhedsfaglig 
visitation og disponering af gradueret respons via AMK-Vagtcentralen. 
De mange tegn på konflikt og uhensigtsmæssig funktion har sin 
forklaring i dette forhold. 

Den præhospitale ordning i vest bør derfor ændres i 
overensstemmelse med de ordninger, der fungerer i resten af 
regionen. Helt konkret skal den sundhedsfaglige konferencemodel 
ophøre, den enmandsbetjente lægebil bør ændres til lægebil med 
ambulancebehandler som chauffør. Akutbilerne betjent af 
sygeplejersker har dermed ikke nogen plads i en ændret ordning for 
Fleming og Flolstebros vedkommende. Fremtiden for akutbilerne i 
Ringkøbing og Tarm bør vurderes i lyset af, at der i disse områder er 
afstande, der udgør en særlig udfordring. 

